
15 octombrie 2026
COMUNICAT DE PRESĂ
Campania de plăți în avans APIA 2026 începe mâine, 16 octombrie
Agenţia de Plăţi şi Intervenţie pentru Agricultură (APIA), implicit și APIA Centrul Județean Mureș demarează mâine, 16 octombrie, Campania de plăți în avans aferentă anului de cerere 2026.
Reamintim că, potrivit legislației europene în vigoare, statele membre pot acorda plăți în avans în procent de 75% din cuantumul intervențiilor finanțate din Fondul European de Garantare Agricolă (FEGA) și 85% din cuantumul intervențiilor finanțate din Fondul European Agricol pentru Dezvoltare Rurală (FEADR).
Cuantumurile stabilite pentru anul de cerere 2026 sunt prevăzute în Ordinul OMADR nr. 288/09.10.2026 privind aprobarea în anul 2026 a realocării sumelor și stabilirea condițiilor de acordare a avansului pentru plățile directe finanțate din FEGA, din cadrul Planului strategic PAC 2023-2027, publicat în Monitorul Oficial nr. 851 din 09.10.2026.

	
Intervenție
	Cuantum/hectar/animal
la care se raportează
avansul (euro)
	Procent 
maxim 
avans

	Plăți directe decuplate

	PD-01: Sprijin de bază pentru venit în scopul sustenabilității (BISS)
	101,0346
	75%

	PD-02: Sprijin redistributiv complementar pentru venit în scopul sustenabilității (CRISS)
	55,6955
	75%

	PD-03: Sprijin complementar pentru venit pentru tinerii fermieri
	55,3635
	75%

	PD-04: Practici benefice pentru mediu aplicabile în teren arabil
	56,2800
	75%

	PD-05: Practicarea unei agriculturi prietenoase cu mediul în fermele mici (gospodăriile tradiționale)
	100,0000
	75%

	PD-06: Înierbarea intervalului dintre rânduri în plantațiile pomicole, viticole, pepiniere și hameisti
	100,0000
	75%

	Sprijin cuplat pentru venit în sectorul zootehnic

	PD-21: Sprijin cuplat pentru venit - vaci de lapte
	347,8119
	75%

	PD-22: Sprijin cuplat pentru venit - carne de vită
	244,7195
	75%

	PD-23: Sprijin cuplat pentru venit - bivolițe de lapte
	170,7909
	75%

	PD-24: Sprijin cuplat pentru venit – ovine-caprine
	12,6678
	75%


Pentru Campania 2026, plățile se vor efectua în lei, astfel:
- pentru intervențiile finanțate din FEGA cursul de schimb valutar este de 5,2788 lei/euro stabilit de Banca Centrală Europeană în data de 30.09.2026 şi publicat în Jurnalul Oficial al Uniunii Europene, seria C/2026/4617.
- pentru intervențiile finanțate din FEADR cursul de schimb valutar este de 5,0968 lei/euro stabilit de Banca Centrală Europeană în data de 31.12.2025 şi publicat în Jurnalul Oficial al Uniunii Europene, seria C/2026/44.
Campania de plată în avans se va desfășura în perioada 16 octombrie – 30 noiembrie, iar după data de 01 decembrie 2026, APIA va efectua plățile corespunzătoare diferenței până la cuantumul integral aprobat pentru fiecare intervenție în parte. 
Precizăm că plățile în avans pentru intervențiile de dezvoltare rurală finanțate din FEADR și din BN1 (cofinanțare bugetul național) – respectiv DR-03 (Creșterea animalelor de fermă din rase locale în pericol de abandon), DR-09 (Zone afectate de constrângeri naturale - ZM), DR-10 (Zone afectate de constrângeri naturale semnificative - SEMN) și DR-11 (Zone afectate de constrângeri naturale specifice - SPEC) din Planul Strategic PAC 2023-2027 – sunt autorizate la plată de către APIA, iar virarea efectivă a fondurilor în conturile beneficiarilor este realizată de către Agenția pentru Finanțarea Investițiilor Rurale (AFIR), conform atribuțiilor de plată delegate.
      La nivelul APIA Mureș se află în așteptarea debutului campaniei de autorizare a plăților în avans și de efecuare a acestora, un număr total de 19.916 cereri de plată admisibile în campania anului curent.
         APIA, mereu aproape de fermieri!

